Discopříběh

Discopříběh (en Esperanto Diskoteka okazintaĵo) estas filma komedia muzikalo filmita en ĈSSR. Ĉefrolon de pubereca kamenpurigista metilernanto Jirka rolis Rudolf Hrušínský malplej aĝa, rolon de lia patro kreis Ladislav Potměšil kaj rememorigan rolon de la patrino de Jirka Jana Krausová. 

La filmo estis filmita en Plzeň kaj akompanas ĝin kantoj de Michal David.

Okazintaĵo

Kamenpurigista metilernanto Jirka Horáček loĝas en pilzena loĝdomaro kun sia patro kaj liberan tempon li pasigas kun grupeto de amikoj precipe en diskotekoj. Dum unu el ili li interkonatiĝos kun allogema blondulino Eva, sed kiu apartenas al pli aĝa fanfaronulo Cáfa. Malgraŭ tio ke li interkonatiĝos la saman vesperon kun Jitka, la ordinara junulino, estonta frizistino, li enamiĝos en memkonfidan belulinon Eva. En klopodo pruvi, ke li estas pli bona ol Cáfa, Jirka faras eĉ "stultaĵojn" kiel estas kurado nuda tra la placo en Plzeň aŭ kisado antaŭ sekureca kamerao. Kaj dum al la simpatia Jitka li okulfrape montrigas sian malintereson, li klopodas entrudiĝi en favoron de Eva. Samtempe li komenciĝas veni en senĉese pli grandajn problemojn kun sia patro, kiu ne havas nervojn por liaj puberecaj friponaĵoj. Fine li ekkomprenos, ke ne Eva, sed Jitka vere amas lin.

Libera daŭrigo de la filmo estas muzikalo Discopříběh 2, en kiu la problema ano de la familio de Horáčkidoj estas male la patro de Jirka.

Eksteraj ligiloj

Kanto nomita Discopříběh en la samnomata filmo en YouTube

Kategorio:Ĉeĥaj filmaj muzikaloj
Kategorio:Filmoj aperintaj en 1987